Diari Oficial de la Generalitat Valenciana


Sumari del DOGV 9347, del 25-05-2022 (2022/4448)

RESOLUCIÓ de 12 de maig de 2022, de la Conselleria d'Hisenda i Model Econòmic, complementària a la de data de 10 de març, per la qual s'autoritza la incorporació de l'exercici 2021 a 2022 de crèdits afectes a ingressos finalistes de l'Administració de l'Estat, procedents del Pla de recuperació, transformació i resiliència finançat pel Mecanisme Europeu de Recuperació i Resiliència, component 20, Pla estratègic d'impuls de la formació professional, per import de 06.320.095,40 euros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9347

Data del DOGV
:   25-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4448


Data del document
:   12-05-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de maig de 2022, de la Conselleria d'Hisenda i Model Econòmic, complementària a la de data de 10 de març, per la qual s'autoritza la incorporació de l'exercici 2021 a 2022 de crèdits afectes a ingressos finalistes de l'Administració de l'Estat, procedents del Pla de recuperació, transformació i resiliència finançat pel Mecanisme Europeu de Recuperació i Resiliència, component 20, Pla estratègic d'impuls de la formació professional, per import de 11.671.147,40 euros. [2022/4448]  
El Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, en el seu article 21 estableix que als efectes previstos en l'article 45 de la Llei 1/2015, els romanents dels crèdits associats al Mecanisme de Recuperació i Resiliència podran incorporar-se a l'exercici següent, i el seu termini d'aplicació s'estendrà fins a la finalització del termini de realització de les actuacions finançades d'acord amb el seu marc regulador, i en tot cas no podrà excedir l'exercici 2026.  
D'acord amb aquesta previsió per Resolució de 10 de març es va aprovar la incorporació de romanents de crèdits de l'exercici 2021 de crèdits afectes al citat mecanisme (MRR) per un total de 50.579.216,28 euros, i van quedar pendents d'anàlisi determinats saldos del pressupost de la Conselleria d'Educació, Cultura i Esport que inicialment no estaven vinculats al MRR sinó que es van pressupostar com a transferències del Ministeri d'Educació i Formació Professional per a programes de cooperació territorial del Pla de formació professional per al creixement econòmic i social i l'ocupabilitat, però que posteriorment, segons va comunicar el Ministeri juntament amb les instruccions per a la seua justificació tècnica i econòmica, les actuacions d'aquest Pla es van incloure en el Pla de recuperació, transformació i resiliència, recollides en el component 20 Pla estratègic d'impuls a la formació professional.  
  
Una vegada confirmat per la secretària general de Formació Professional del Ministeri en la Comissió General d'Educació, pel que fa a les actuacions contingudes dins del Pla de modernització i al seu torn finançades pel MRR per a: acreditació de competències, creació de places bilingües d'FP, redimensionament de l'oferta, creació d'aules de tecnologia aplicada i creació d'aules d'emprenedoria, que els fons per a 2021 no executats es podran continuar executant sumats als de 2022, procedeix la seua incorporació com a romanents a l'exercici 2022.  
  
D'acord amb l'anterior, amb les dades del romanent de tresoreria afectat que consta en la liquidació del pressupost de la Generalitat corresponent a l'exercici 2021, i en aplicació del que es preveu en l'article 45 de la Llei 1/2015, d'hisenda pública, sector públic instrumental i subvencions en relació amb les incorporacions al pressupost dels crèdits que, en finalitzar l'exercici anterior no estiguen vinculats al compliment de les obligacions ja reconegudes i siguen finançats amb ingressos afectats a la realització d'actuacions determinades, procedeix l'aprovació d'una resolució complementària a la 10 de març de 2022, que va incorporar saldos vinculats als recursos transferits per l'Administració de l'Estat del Mecanisme de Recuperació i Resiliència, regulat per Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, i desenvolupat per la Generalitat pel citat Decret llei 6/2021, per import de 13.815.400,40 euros, a finançar a càrrec del romanent de tresoreria afectat que consta en la liquidació.  
  
En conseqüència, vista la liquidació de l'exercici 2021, elaborada per la Intervenció General de la Generalitat, i en virtut del que estableixen els articles 21 i 24.d de la Llei 8/2021, de 30 de desembre, de pressupostos de la Generalitat per a l'exercici 2022, i en l'article 21 del Decret llei 6/2021 del Consell, aquesta Conselleria d'Hisenda i Model Econòmic adopta la següent resolució:  
  
Primer i únic  
Autoritzar la incorporació a l'estat de despeses del pressupost de 2022, agrupació de romanents, dels crèdits dotats per al Pla de formació professional per al creixement econòmic i social i l'ocupabilitat, dins del Pla de recuperació, transformació i resiliència finançat pel Mecanisme Europeu de Recuperació i Resiliència, que no van aconseguir la fase d'obligació al tancament de l'exercici 2021, per un import total de 01.564.361,40 euros, en les aplicacions i imports que es detallen a continuació, i el seu finançament a càrrec del romanent de tresoreria afectat, aplicació d'ingressos 870.00, «Romanent de tresoreria per a la incorporació de romanents».  
València, 12 de maig de 2022.- El conseller d'Hisenda i Model Econòmic: Vicent Soler i Marco.